बाल व्यास पं. कौशल किशोर जी महाराज ने कहा कि श्रीरामचरित मानस में श्री भरत लाल का चरित्र मातृत्व प्रेम के लिए उदात्त उदाहरण है। भगवान श्रीराम के वनगमन के बाद ननिहाल से लौटकर आए श्रीभरत लाल जी महाराज ने जब यह सुना कि मेरी मां कैकेयी ने प्रभु श्रीराम को वन दिया और मुझे अयोध्या का राजसिंहासन दिया तो कैकेयी के इस कृत्य की कठोर निंदा करते हुए श्रीभरत लाल ने धिक्कारते हुए कहा कि प्रभु को जंगल भेजकर और हमें राज्य देकर तुमने वह भूल की है जो अक्षम्य है। जैसे कोई पुष्पों, फलों युक्त वृक्ष को उसकी जड़ से अलग कर मूल भाग छोड़कर वृक्ष के फूल-पत्तियों को जल दें तो वृक्ष कभी हरा नहीं हो सकता, ठीक उसी प्रकार मेरे राम जी वृक्ष है मैं उस वृक्ष की शाखा हूं जैसे वृक्ष की जड़ कट जाने से वृक्ष सूखने लगता है। ठीक उसी प्रकार भगवान श्रीराम का चरण मेरे जीवन का आधार है। जैसे जल से विलग होने पर मछली का कोई अस्तित्व नहीं रहता है। ठीक वैसे ही मेरे जीवन का प्रभु से विलग कोई महत्व नहीं है। मैं राज्य का वरण नहीं। प्रभु शरण और चरण का अनुसरण करूंगा। इस मौके पर निर्भय गाजीपुरी, सिधारी विश्वकर्मा, हरेंद्र पाठक, राजाराम उपाध्याय, सुखराम यादव, ओमकार, धीरेंद्र यादव आदि उपस्थित थे।